CELEX: 52011SC1363
Language: ro
Date: 2011-11-17
Title: Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEEcu privire la instituirea unui grup de lucru comun în vederea monitorizării punerii în aplicare a capitolului IIa din Protocolul 10 la Acordul privind SEE referitor la simplificarea controalelor și a formalităților în cazul transportului de mărfuri și definirea regulamentului său de procedură

COMISIA EUROPEANĂ

                                                Bruxelles, 17.11.2011
                                                SEC(2011) 1363 final

                                                2011/0338 (NLE)

                                    Propunere de

                            DECIZIE A CONSILIULUI

    privind poziția care urmează să fie adoptată de Uniunea Europeană în cadrul
                                Comitetului mixt al SEE
cu privire la instituirea unui grup de lucru comun în vederea monitorizării punerii în
   aplicare a capitolului IIa din Protocolul 10 la Acordul privind SEE referitor la
  simplificarea controalelor și a formalităților în cazul transportului de mărfuri și
                       definirea regulamentului său de procedură
 ---pagebreak---                                   EXPUNERE DE MOTIVE

     1.   CONTEXTUL PROPUNERII

          Pentru a asigura securitatea juridică și omogenitatea necesare pieței interne,
          Comitetul mixt al SEE trebuie să încorporeze în Acordul privind SEE toată legislația
          relevantă a Uniunii Europene, cât mai curând posibil după adoptarea acesteia.

     2.   REZULTATELE CONSULTĂRILOR CU PĂRȚILE INTERESATE ȘI ALE
          EVALUĂRILOR IMPACTULUI

          Proiectul de decizie a Comitetului mixt al SEE (anexat propunerii de decizie a
          Consiliului) are scopul de a înființa un grup de lucru comun în vederea monitorizării
          punerii în aplicare a capitolului IIa din Protocolul 10 la Acordul privind SEE referitor
          la simplificarea controalelor și a formalităților în cazul transportului de mărfuri și
          definirea regulamentului său de procedură.

     3.   ELEMENTELE JURIDICE ALE PROPUNERII

          Articolul 1 alineatul (3) din Regulamentul (CE) nr. 2894/94 al Consiliului privind
          normele de punere în aplicare a Acordului privind SEE prevede stabilirea de către
          Consiliu a poziției care urmează să fie adoptată în numele Uniunii cu privire la astfel
          de decizii, pe baza unei propuneri a Comisiei.

          Comisia prezintă proiectul de decizie a Comitetului mixt al SEE în vederea adoptării
          de către Consiliu ca poziție a Uniunii. Comisia speră să poată prezenta Comitetului
          mixt al SEE, în cel mai scurt termen, poziția Uniunii.

RO                                              2                                                    RO
 ---pagebreak---                                                              2011/0338 (NLE)

                                                 Propunere de

                                            DECIZIE A CONSILIULUI

             privind poziția care urmează să fie adoptată de Uniunea Europeană în cadrul
                                         Comitetului mixt al SEE
         cu privire la instituirea unui grup de lucru comun în vederea monitorizării punerii în
            aplicare a capitolului IIa din Protocolul 10 la Acordul privind SEE referitor la
           simplificarea controalelor și a formalităților în cazul transportului de mărfuri și
                                definirea regulamentului său de procedură

     CONSILIUL UNIUNII EUROPENE,

     având în vedere Tratatul privind funcționarea Uniunii Europene, în special articolul 114,
     articolul 207 alineatul (2) și articolul 218 alineatul (9),

     având în vedere Regulamentul (CE) nr. 2894/94 al Consiliului din 28 noiembrie 1994 privind
     normele de aplicare a Acordului privind Spațiul Economic European1, în special articolul 1
     alineatul (3),

     având în vedere propunerea Comisiei Europene,

     întrucât:

     (1)      Protocolul 10 la acord a fost modificat prin Decizia nr. 76/2009 a Comitetului mixt al
              SEE din 30 iunie 20092, în vederea introducerii unui nou capitol IIa privind măsurile
              vamale de securitate.

     (2)      Articolul 9b din Protocolul 10 prevede că, în comerțul bilateral între părțile
              contractante, aplicarea măsurilor vamale de securitate nu se aplică, cu condiția
              existenței unui nivel echivalent de securitate vamală pe teritoriile lor.

     (3)      Articol 9f din Protocolul 10 stabilește obligația Comitetului mixt al SEE de a defini
              normele care autorizează părțile contractante să asigure monitorizarea punerii în
              aplicare a capitolului IIa din Protocolul 10 și să verifice dacă dispozițiile din capitolul
              IIa și din anexele I și II la Protocolul 10 sunt respectate,

     1
              JO L 305, 30.11.1994, p. 6.
     2
              JO L 232, 3.9.2009, p. 40.

RO                                                    3                                                     RO
 ---pagebreak---      ADOPTĂ PREZENTA DECIZIE:

                                                Articolul 1

     Poziția care urmează să fie adoptată de Uniune în cadrul Comitetului mixt al SEE cu privire la
     propunerea de instituire a unui grup de lucru comun în vederea monitorizării punerii în
     aplicare a capitolului IIa din Protocolul 10 la Acordul privind SEE referitor la simplificarea
     controalelor și a formalităților în cazul transportului de mărfuri și definirea regulamentului
     său de procedură, se bazează pe proiectul de decizie a Comitetului mixt al SEE atașat la
     prezenta decizie.

                                                Articolul 2

     Prezenta decizie intră în vigoare la data adoptării.

     Adoptată la …,

                                                   Pentru Consiliu
                                                   Președintele

RO                                                   4                                                RO
 ---pagebreak---                                                    ANEXĂ

                                                  Proiect de

                                 DECIZIE A COMITETULUI MIXT AL SEE
                                                Nr.

          cu privire la instituirea unui grup de lucru comun în vederea monitorizării punerii în
            aplicare a capitolului IIa din Protocolul 10 la Acordul SEE privind simplificarea
         controalelor și a formalităților la transportul de mărfuri și definirea Regulamentul său
                                                de procedură.

     COMITETUL MIXT AL SEE,

     Având în vedere Acordul privind Spațiul Economic European, astfel cum a fost modificat prin
     Protocolul de adaptare a Acordului privind Spațiul Economic European, denumit în
     continuare „acordul”, în special articolul 92 și articolul 94 alineatul (3), și având în vedere
     articolul 9f alineatul (1) din Protocolul 10 la acord,

     întrucât:

     (1)         Protocolul 10 la acord a fost modificat prin Decizia nr. 76/2009 a Comitetului mixt al
                 SEE din 30 iunie 20093, în vederea introducerii unui nou capitol IIa privind măsurile
                 vamale de securitate.

     (2)         Articolul 9b din Protocolul 10 prevede că, în comerțul bilateral între părțile
                 contractante, aplicarea măsurilor vamale de securitate nu se aplică, cu condiția
                 existenței unui nivel echivalent de securitate vamală pe teritoriile lor.

     (3)         Articol 9f din Protocolul 10 stabilește obligația Comitetului mixt al SEE de a defini
                 normele care autorizează părțile contractante să asigure monitorizarea punerii în
                 aplicare a capitolului IIa din Protocolul 10 și să verifice dacă dispozițiile din
                 capitolul IIa și din anexele I și II la Protocolul 10 sunt respectate,

     ADOPTĂ PREZENTA DECIZIE:

                                                  Articolul 1

     1.          Se instituie un grup de lucru comun privind măsurile vamale de securitate, denumit
                 în continuare „grup de lucru”, cu scopul de a asigura monitorizarea punerii în
                 aplicare a dispozițiilor în materie de securitate vamală prevăzute în capitolul IIa la
                 Protocolul 10 din Acordul privind SEE și de a verifica dacă dispozițiile din capitolul
                 IIa și din anexele I și II la protocolul menționat sunt respectate.

     2.          Grupul de lucru acționează în conformitate cu regulamentul de procedură prevăzut în
                 anexa la prezenta decizie.

     3
               JO L 232, 3.9.2009, p. 40.

RO                                                    5                                                   RO
 ---pagebreak---      3.       Grupul de lucru raportează Subcomitetului Comun I privind libera circulație a
              mărfurilor, astfel cum se menționează la articolul 15 alineatul (1) litera (a) din
              regulamentul de procedură al Comitetului mixt al SEE4.

                                                 Articolul 2

     Prezenta decizie intră în vigoare la, cu condiția să se fi efectuat toate notificările prevăzute la
     articolul 103 alineatul (1) din acord către Comitetul mixt al SEE∗.

                                                 Articolul 3

     Prezenta decizie se publică în secțiunea SEE și în suplimentul SEE ale Jurnalului Oficial al
     Uniunii Europene.

     Adoptată la Bruxelles,

            Pentru Comitetul mixt al SEE

            Președintele

            Secretarii
            Comitetului mixt al SEE

     4
            Decizia Comitetului mixt al SEE nr. 1/94 din 8 februarie 1994 de adoptare a regulamentului de
            procedură al Comitetului mixt al SEE, JO L 85 30.3.1994, p. 60.
     ∗
            [Nu au fost semnalate obligații constituționale.] [Au fost semnalate obligații constituționale.

RO                                                    6                                                       RO
 ---pagebreak---                                                 ANEXĂ

                            la Decizia nr. …/… a Comitetului mixt al SEE

          REGULAMENTUL DE PROCEDURĂ AL GRUPULUI MIXT DE LUCRU PRIVIND
                               MĂSURILE VAMALE DE SECURITATE

                                               Articolul 1

                                              Componență

     Grupul de lucru este compus din reprezentanți ai Uniunii Europene, ai statelor AELS și, dacă
     este cazul, din experți din cadrul administrațiilor vamale ale statelor membre ale Uniunii
     Europene.

                                               Articolul 2

                                                 Misiuni

     1.      Grupul de lucru evaluează echivalența măsurilor vamale de securitate definite în
             legislația părților contractante. În special, grupul de lucru monitorizează punerea în
             aplicare a legislației privind informarea înainte de sosire și înainte de plecare,
             controalele vamale legate de securitate și gestionarea riscurilor și a legislației privind
             operatorii economici autorizați. De asemenea, acesta face schimb de informații
             privind modificările legislației în cauză.

     2.      Grupul de lucru discută modificările tehnice care trebuie aduse capitolului IIa din
             Protocolul 10.

     3.      La cererea uneia dintre părțile contractante, grupul de lucru organizează o reuniune a
             unui grup de experți pentru a discuta un aspect specific. De asemenea, grupul de
             lucru revizuiește procedurile administrative ale părților contractante. Pentru a efectua
             o astfel de revizuire, grupul de lucru poate conveni să organizeze vizite la fața
             locului.

     4.      La cererea uneia dintre părțile contractante, grupul de lucru examinează orice
             problemă pe care o consideră relevantă pentru punerea în aplicare a măsurilor vamale
             de securitate definite în capitolul IIa din Protocolul 10.

                                               Articolul 3

                                              Președinția

     Reuniunile grupului de lucru sunt prezidate alternativ, câte șase luni, de către un reprezentant
     al Uniunii Europene și de către un reprezentant al unuia dintre statele AELS cărora li se aplică
     capitolul IIa din Protocolul 10.

RO                                                  7                                                     RO
 ---pagebreak---                                                Articolul 4

                                                Reuniuni

     1.      Grupul de lucru se reunește periodic și cel puțin o dată pe an.

     2.      Reuniunile au loc la Bruxelles sau în oricare alt loc hotărât de președintele grupului
             de lucru.

     3.      Președintele convoacă reuniunile grupului de lucru. Invitațiile la reuniunea vor fi
             trimise participanților la care se face referire la articolul 1, cu cel puțin 10 zile
             lucrătoare înainte de reuniune. În situații de urgență, invitațiile pot fi transmise într-
             un termen mai scurt.

     4.      Limba de lucru a grupului de lucru este engleza.

     5.      Reuniunile nu sunt publice, cu excepția cazului în care s-a convenit altfel.

                                               Articolul 5

                                             Ordinea de zi

     1.      Președintele stabilește ordinea de zi provizorie a fiecărei reuniuni. Ordinea de zi
             provizorie este trimisă participanților la care se face referire la articolul 1, cu cel
             puțin 10 zile lucrătoare înainte de reuniune.

     2.      Părțile contractante pot solicita includerea unui punct de ordinea de zi, fie în scris
             președintelui, fie în ziua reuniunii înainte de adoptarea ordinii de zi.

                                               Articolul 6

                                            Procesul-verbal

     1.      Procesul-verbal al fiecărei reuniuni a grupului de lucru este întocmit sub
             responsabilitatea președintelui. Procesul-verbal indică, pentru fiecare punct de pe
             ordinea de zi, recomandările și/sau de concluziile grupului de lucru.

     2.      Proiectul de proces-verbal circulă între părțile contractante, care ajung la un acord în
             privința acestuia în termen de 20 de zile de la reuniune.

                                               Articolul 7

                                               Cheltuieli

     Reprezentanții părților contractante și experții din cadrul administrațiilor vamale ale statelor
     membre ale Uniunii Europene acoperă toate cheltuielile pe care le efectuează ca urmare a
     participării la reuniunile grupului de lucru.

RO                                                  8                                                     RO